b'\n_START_ARTICLE_\nTabernaklet Haugesund\n_START_PARAGRAPH_\nTabernaklet Haugesund er en kristen frikirkelig menighet i Haugesund.  Menigheten er tilsluttet den norske pinsebevegelsen.  Tabernaklet Haugesund ble stiftet i 1919. _NEWLINE_Menigheten har 435 medlemmer, medregnet tilh\xc3\xb8rige, det vil si barn av d\xc3\xb8pte medlemmer.  Tabernaklet Haugesund har v\xc3\xa6rt modermenighet til flere nyetablerte menigheter. Tilsammen har menigheten hatt 10 utposter. Fem er etablert som selvstendige menigheter, to er sl\xc3\xa5tt sammen til en egen menighet, og to er lagt ned.  Utposten Tysv\xc3\xa6r pinsemenighet er den eneste gjenv\xc3\xa6rende, som Tabernaklet har ansvar for. _NEWLINE_\xc2\xabConnection Haugesund\xc2\xbb er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. _NEWLINE_Tabernaklet Haugesund driver lokalradioen, Pinseradioen p\xc3\xa5 Haugalandet, som har hatt sendinger siden 1985. N\xc3\xa6rradioen ble startet av flere pinsemenigheter i Sunnhordland og Nord-Rogaland.  Etterhvert er eierstrukturen endret, i 2008, stod Tabernaklet Haugesund og Salen \xc3\x85krehamn alene med driftsansvaret.\n_START_SECTION_\nMisjon\n_START_PARAGRAPH_\nTabernaklet Haugesund er engasjert i misjonsarbeid og st\xc3\xb8tter norsk pinsemisjons arbeid. Menigheten st\xc3\xb8tter arbeidet til misjon\xc3\xa6rene  Halvard Hassel\xc3\xb8y i Ukraina, Jarle Sortland i Israel og Olaug Hansen i Japan.'